**ELEMENTI I MJERILA PRAĆENJA, PROVJERAVANJA I OCJENJIVANJA UČENIKA U NASTAVI STRANOG JEZIKA**

**RAZRED:** Treći – četvrti

**ELEMENTI PROVJERAVANJA I OCJENJIVANJA**

a) Razumijevanje

b) Govorne sposobnosti

c) Pismeno izražavanje

**a) Razumijevanje**

**odličan:** Potpuno razumije postavljeno pitanje i tečno i dosta pravilno odgovara na njega. Poznaje obrađeni vokabular i pravilno ga upotrebljava. Samostalan je u upotrebi poznatoga vokabulara u novim situacijama. Bez pojašnjenja uspješno spaja akustičku sliku i pojam. Uspješno izražava jednostavne zapovijedi bez učiteljičine pomoći.

**vrlo dobar**: Razumije postavljeno pitanje i odgovara na njega, ali čini manje pogreške. Obrađeni vokabular, uz manje ispravke, pravilno upotrebljava. Spreman je poznati vokabular upotrijebiti u novom kontekstu, ali uz pomoć i pojašnjenje.

**dobar**: razumije sporiji govor, a pitanja je potrebno pojednostaviti. Obrađeni vokabular upotrebljava uz pomoć i to samo u poznatom kontekstu.

**dovoljan**: Razina znanja se svodi na prepoznavanje. Potrebna je velika pomoć učiteljice. Ne snalazi se u primjeni poznatoga, obrađenoga vokabulara u drugačijem kontekstu.

**nedovoljan:** Nije u stanju razumjeti postavljeno pitanje ni uz pojednostavljenja.

**b) Govorne sposobnosti**

**odličan**: U potpunosti ovladao vokabularom i frazama te ih samostalno, tečno i točno primjenjuje u okviru zadanih situacija. Vlada osnovnim elementima izgovora i intonacije.

**vrlo dobar**: Kraće misli izražava tečno, ali s manjim pogrješkama ili uz povremenu pomoć učiteljice. U pojedinim elementima izgovora i intonacije nije siguran.

**dobar:** U izražavanju misli koristi osnovni repertoar vokabulara i fraza vezanih uz konkretne situacije uz pomoć učiteljice. Često griješi pri odgovaranju na postavljena pitanja i u izgovoru.

**dovoljan**: Razumije i može koristiti minimalan repertoar vokabulara i izoliranih riječi vezanih uz određene konkretne situacije, ali uz obilnu pomoć učiteljice. Pravi ozbiljne pogrješke pri odgovaranju na pitanja i u izgovoru.

**nedovoljan**: Nije u stanju razumljivo odgovoriti na postavljena pitanja, a obrađenim vokabularom nije ovladao.

**c) Pismeno izražavanje**

**odličan**: Uredno i bez pogrješke prepisuje zadani tekst, piše po diktatu pojedine riječi i rješava dopunjaljke. Bez pomoći učiteljice piše riječi koje se češće ponavljaju.

(\*4. razred) Zna točno napisati riječi i rečenice koje čuje, npr. Po diktatu. Samostalno i točno može napisati nekoliko kratkih rečenica o sebi, o svojoj obitelji i prijateljima.

**vrlo dobar**: Uredno i s rijetkim pogrješkama prepisuje zadani tekst, piše po diktatu pojedine riječi i rješava dopunjaljke. Uz manju pomoć učiteljice zapaža i ispravlja manje pogrješke u pisanju riječi koje se češće ponavljaju.

(\*4. razred) U pisanju pravi ortografske grješke, ali ih zna ispraviti uz poticaj učiteljice.

**dobar**: Zadani tekst prepisuje s pogrješkama, a pri pisanju pojedinih riječi po diktatu često griješi. Pri uočavanju ortografskih pogrješaka potrebna je veća pomoć učiteljice.

(\*4. razred) Pri pisanju čak i vrlo jednostavnih rečenica često griješi te je potrebna veća pomoć učiteljice.

**dovoljan:** Čini puno pogrješaka pri prepisivanju zadanoga teksta, ne zna pisati po diktatu, a dopunjaljnke često rješava s pogrješkama koje utječu na razumijevanje. Pri spajanju slikovnoga i pisanoga oblika riječi potrebna je velika pomoć učiteljice.

(\*4. razred) U stanju je napisati nekoliko jednostavnih rečenica. Ne može samostalno napisati nekoliko jednostavnih rečenica.

**nedovoljan**: Nije u stanju prepisati zadani tekst. Ni uz obilnu pomoć učiteljice ne može spojiti slikovni i pisani oblik riječi.

(\*4. razred) Ni uz pomoć učiteljice ne može bez ortografskih pogrješaka napisati jednostavne rečenice ili odgovoriti pismeno na pitanja.